Zhantas/Cleaned-Kyrgyz_Wikipedia huggingface dataset:
Жоэл Эдгертон

Жоэл Эдгертон (1974-жылы 23-июнда туулган) — австралиялык актер жана киночу. Ал "Жылдыздар согушу: Клондордун кол салуусу" (англ. Star Wars: Episode II – Attack of the Clones), "Согушкер" (англ. Warrior), "Зат" (англ. The Thing), "Бута номур бир" (англ. Zero Dark Thirty) жана "Улуу Гэтсби" (англ. The Great Gatsby) сыяктуу тасмаларда тартылган. Эдгертон "Соңку китеп: Кудайлар жана падышалар" (англ. Exodus: Gods and Kings) тасмасында негизги терс каарман Рамсес IIнин ролун аткарган жана 2015-жылдагы "Кара масса" (англ. Black Mass) драмасында Жонни Депп менен бирге тартылган.

Эдгертон Австралияда "Биздин сырдуу жашообуз" (англ. The Secret Life of Us) тасмасында Уилл Макгиллдин образын жаратып, 2002-жылы "AACTAнын" "Драма киносериалында эң мыкты актердун ролу" наамын утуп алган жана "Жаныбарлар дүйнөсү" (англ. Animal Kingdom) тасмасына тартылып, "AACTAнын" "Экинчи пландагы эң мыкты актер" сыйлыгына татыган.

2015-жылы Эдгертон АКШ кинорежиссерлор гилдиясынын "Чыгаан режиссер — алгачкы тасма" сыйлыгына "Белек" (англ. The Gift) тасмасы менен көрсөтүлгөн. Аталган психологиялык триллер тасмасында ал сценарийин жазган, режиссерлук кылган, продюсерлеринин бири болуп, өзү да тартылган.

Эдгертон "Лавиң" тасмасында Ричард Лавиңдин образын ачып бергени үчүн киносынчылардын оң баасына татып, "Алтын глобустун" "Эң мыкты актер — драма тасмасы" номинациясына көрсөтүлгөн. Ал жакын арада Жэйсон Мэттүнүн "Кызыл таранчы" китебинен ылайыкташтырылган тасмада Натаниел Нэштин образын аткармакчы.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Пол Беттани

Пол Беттани (1971-жылдын 27-майында туулган) — англиялык актер. Ал Жарвистин жана "Marvel" кино ааламындагы Вижндин ролдорун аткарганы менен белгилүү. Ал өзгөчө "Темир адам" (англ. Iron Man, 2008), "Темир адам 2" (англ. Iron Man 2, 2010), "Өч алгычтар" (англ. Avengers, 2012), "Темир адам 3" (англ. Iron Man 3, 2013), "Өч алгычтар: Алтрон доору" (англ. Avengers: Age of Ultron, 2015) жана "Капитан Америка: Жарандык согуш" (англ. Captain America: Civil War, 2016) тасмаларында тартылып, мактоого арзыган. Ал "Гангстер №1" (англ. Gangster No.1, 2000) британ тасмасына жана режиссер Брайан Хелгеланддын "Рыцардын жомогоу" (англ. A Knight's Tale, 2001) тасмасыне тартылуу менен көпчүлүк көрүүчүлөрдүн көңүлүн өзүнө бура алган. Ал андан ары ар түрдүү тасмаларда, анын ичинде "Акылдын оюндары" (англ. A Beautiful Mind, 2001), "Дүйнөнүн бир учунда" (англ. Master and Commander: The Far Side of the World, 2003), "Догвилл" (англ. Dogville, 2003), Уимблдон (англ. Wimbledon, 2004) тасмаларында жана "Да Винчинин коду" (англ. The Da Vinci Code, 2006) романынын ылайыкташтырылган версиясында образдарды жараткан.

Ал "БАФТАнын" "Экинчи пландагы эң мыкты актер" сыйлыгына, АКШ киноактерлор гилдиясынын "Оюндук тасмадагы эң мыкты актердук топ" наамына жана ошондой эле ар түрдүү сыйлыктарга көрсөтүлгөн. Беттани америкалык актриса Женнифер Коннелли менен үйлөнгөн жана эки баласы бар. Анын эң ийгиликтүү коммерциялык тасмасы "Өч алгычтар" болгон. Тасма 1, 5 млрд АКШ долларынан ашуун киреше таап, анын уландысы болгон "Өч алгычтар: Алтрон доору" 1, 4 млрд доллардан ашуун каражат топтогон. Ал эми "Темир адам 3" 1, 2 млрд доллардан ашуун, "Капитан Америка: Жарандык согуш" 1, 1 млрд доллардан ашуун, "Да Винчинин коду" 758 млн доллар киреше алып келген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Эд Харрис

Эдуард Аллен "Эд" Харрис (1950-жылы 28-ноябрда туулган) — америкалык актер, продюсер, режиссер жана сценарист. Ал төмөнкү тасмаларга тартылуу менен белгилүү болгон: "Туура нерселер" (англ. The Right Stuff, 1983), "Капчыгай" (англ. The Abyss, 1989), "Гленгарри Глен Росс" (англ. Glengarry Glen Ross), "Никсон" (англ. Nixon), "Аска" (англ. The Rock, 1996), "Абсолюттук күч" (англ. Absolute Power, 1997), "Акылдын оюндары" (англ. A Beautiful Mind, 2001), "Дарбазадагы душман" (англ. Enemy at the Gates, 2001), "Радио" (англ. Radio, 2003), "Зордук-зомбулук тарыхы (англ. A History of Violence, 2005), "Кош бол, сулуу" (англ. Gone Baby Gone, 2007), "Артка жол" (англ. The Way Back, 2010), "Текчедеги киши" (англ. Man on a Ledge, 2012), "Тартылуу" (англ. Gravity, 2013), "Кар тешкич" (англ. Snowpiercer, 2013) жана "Түнкү качкын" (англ. Run All Night, 2015). Харрис учурда "HBO" компаниясынын "Батыш дүйнөсү" (англ. Westworld) илимий фантастикалык драма сериалында тартылууда. "Starz" телеканалына Алехандро Гонсалес Инярритунун алдыда тарта турган "Бир пайыз" (англ. The One Percent) драма киносериалына катышмакчы.

Харрис "Оскар" сыйлыгынын "Экинчи пландагы эң мыкты актер" сыйлыгына "Аполлон 13" (англ. Apollo 13, 1995), "Трумандын шоусу" (англ. The Truman Show, 1998) жана "Сааттар" (англ. The Hours, 2002) тасмалары менен үч жолу көрсөтүлгөн. Ал өзү алгачкы жолу режиссерлук кылып башкы каармандын образын жараткан "Поллок" (англ. Pollock, 2000) тасмасы менен "Оскардын" "Эң мыкты актер" сыйлыгына көрсөтүлгөн. Ошондой эле ал "Оюн өзгөрүшү" (англ. Game Change, 2012) тасмасында сенатор Жон Маккейндин ролун аткарып, "Алтын глобус" сыйлыгына татыктуу болгон. 2015-жылы Харрис Голливуддагы даңк аллеясында жылдызчага ээ болуп, ысымы чегилген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Алан Рикман

Алан Сидней Патрик Рикман (1946-жыл 21-февраль — 2016-жыл 14-январь) — англиялык актер жана режиссер болгон. Ал сахнада жана экранда аткарган ролдору менен таанымал. Рикман Лондондогу Королдук драматикалык искусство академиясында билим алган. Заманбап жана классикалык театралдык өндүрүштөргө катышуу менен Королдук Шекспир компаниясынын мүчөсү болгон. Анын теледеги алгачкы ири эмгеги 1982-жылы жарык көргөн. Бирок ал 1985-жылдагы "Les Liaisons Dangereuses" спектаклине байланыштуу узак мөөнөттүү тыныгуу алган жана ал үчүн "Тони" сыйлыгына көрсөтүлгөн. Рикман "Оңой менен өлбөгөн" (англ. Die Hard) тасмасында Ханс Грүбердин жана "Гарри Поттер" (англ. Harry Potter) сериясындагы тасмаларда Северус Снэйптин образдарын жаратуу менен коомчулуктун көңүлүн өзүнө тарткан.

Рикман "Робин Гуд: Уурулардын ханзаадасы" (англ. Robin Hood: Prince of Thieves), тасмасында тартылып, "БАФТАнын" "Экинчи пландагы эң мыкты актер" наамын алган. "Чын дилден, Акылдан адашкан, Терең" (англ. Truly, Madly, Deeply), режиссер Эң Линин "Акыл жана сезим" (англ. Sense and Sensibility), "Распутин: Тагдырдын түнт кызматкери" (англ. Rasputin: Dark Servant of Destiny) тасмаларында образдарды жаратып, "Алтын глобустун", "Эмминин" жана "АКШ киноактерлер гилдиясынын" сыйлыктарына татыган. "Чыныгы сүйүү" (англ. Love Actually), "Аябай чоң окуя" (англ. An Awfully Big Adventure), "Эмми" сыйлыгына татыган "HBO" компаниясынын "Жараткандын жасаганы" (англ. Something the Lord Made), "Галактиканы издеп" (англ. Galaxy Quest) жана Стивен Сондеймдин "Флит көчөсүндөгү жин чачтарач" (англ. Sweeney Todd: The Demon Barber of Fleet Street) мюзиклинин ылайыкташтырылган версиясында тартылган.

Рикман өсмө илдетинен 2016-жылдын 14-январында 69 жаш курагында көз жумган. Ал жараткан акыркы образдарына "Асмандагы көз" (англ. Eye in the Sky) триллер тасмасындагы лейтенант Фрэнк Бенсондун ролу жана "Алиса күзгүнүн ичи аркылуу" (англ. Alice Through the Looking Glass) кинофильминдеги көпөлөк курт Абсолемдин үнү кирет.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Миккелсен Мадс

Мадс Диттманн Миккелсен (датча айтылышы: [ˈmas ˈmiɡ̊l̩sn̩] (угуу) 1965-жылдын 22-ноябрында төрөлгөн) — даниялык актер. Башында бир гимнаст жана бийчи болгон Миккелсен 1996-жылы актер катары өз эмгек жолун баштаган. Ал "Ортомчу" (англ. Pusher) үчилтигинин алгачкы эки бөлүмүндө аткезчи Тоннинин, Питер Тросбонун "Биринчи бөлүм" (англ. Unit One) (2000-2003) сериалында текебер бирок сезгич полиция Аллан Фишердин образын жаратуу менен Данияда атактуу болгон.

Миккелсен Жерри Брүкхеймердин "Падыша Артур" (англ. King Arthur, 2004) тасмасында Тристандын образын жаратуу менен мурдагыдан да кеңири атактуулукка жеткен. Ал эми "Жеймс Бонд" сериясынын 21-бөлүмү болгон "Роял казиносу" (англ. Casino Royale, 2006) тасмаcында башкы антогонист Цифранын ролун аткаруу менен дүйнө жүзүндө белгилүү болууга жетишкен. Андан кийин ал франциялык Жан Кунендин "Коко Шанел жана Игор Стравинский" (англ. Coco Chanel & Igor Stravinsky, 2008) тасмасында Игор Стравинскийдин образын жаратуу менен таанымал болгон жана Канн кинофестивалында Даниянын "Аңчылык" (англ. The Hunt, 2012) тасмасында Лукастын ролун аткарып "Эң мыкты актер" сыйлыгын утуп алган. 2012-жылы ал Дания-америка коомунун жыл адамы деп табылган. Киносынчылардын оң баасына татыган "Ганнибал" (англ. Hannibal) (2013-2015) телесериалында ал Др. Ганнибал Лектердин образын жараткан. 2016-жылы Миккелсон "Marvelдин" "Доктор Стрэнж" (англ. Doctor Strange) тасмасында Кацилиустун ролун жана "Lucasfilmдин" "Шылуундар бир: Жылдыздар согушу окуясында" (англ. Rogue One: A Star Wars Story) Гален Эрсонун ролун аткарган. Ал Хидео Кожиманын Death Stranding аттуу видео оюнунда жана Жо Пеннанын "Арктика" (англ. Arctic) триллеринде башкы каарман болмокчу.

New York Times гезитинин кызматкери А. О. Скотт "Голливуд сахнасында Миккелсен көрүүчүнү кызыктыра алган актер " деп белгилеп, бирок ички чөйрөдө "ал өзгөчө бир нерсе: жылдыз, аксиома, дания киносунун кайра жанданышынын жүзү" деген.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Даниэл Брүл

Даниэл Сезар Мартин Брүл Гонсалес (немецче айтылышы: [ˈbʁyːl ˈgɔnt͡s.aˌləs] (угуу) 1978-жылы 16-июнда туулган) — германиялык актер. Ал жаш кезинен эле, 1995-жылы "Тыюу салынган сүйүү" (англ. Forbidden Love) аттуу немец киносериалында тартылып өз эмгек жолун баштаган. 2003-жылы ал "Кош бол, Ленин!" (англ. Good Bye, Lenin!) немец тасмасында баш каармандын ролун аткарган. Бул ролу үчүн ал кеңири катмарга белгилүү болуп, киносынчылардын алкоосун алган. Европа жана Германия кино сыйлыктарынын "Эң мыкты актер" наамдарына татыган. Брүл Европанын да, Американын да бир нече өндүрүштөрүндө ар башка тилдерде иштеген.

Ал АКШдагы жалпы аудиторияга Квентин Тарантинонун "Уятсыз салпаяктар" (англ. Inglourious Basterds) тасмасында германиялык согуш баатыры Фредрик Золлердин образы менен таанымал боло алган жана "Борн ультиматуму" (англ. The Bourne Ultimatum), "Бешинчи бийлик" (англ. The Fifth Estate) жана "Эң керек болгон адам" (англ. A Most Wanted Man) сыяктуу тасмаларда тартылган. Брүл андан ары Рон Ховарддын "Жарыш" (англ. Rush) биографиялык тасмасында Формула 1дин айдоочусу Ники Лауданын образын жаратуу менен киносынчылардын оң баасына татып, таанымал болгон. 2016-жылы Брүл "Marvel" киноааламындагы дебютун жасап, "Капитан Америка: Жарандык согуш" (англ. Captain America: Civil War) тасмасында Хелмут Земонун ролун аткарган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Диана Крүгер

thumb|Диана Крүгер (2019)
Диана Крүгер (немецче айтылышы: [diˈa:nə ˈkru:ɡɐ]; төрөлгөндөгү аты Диана Хайдкрүгер; 1976-жылы 15-июлда жарык дүйнөгө келген) — герман-америкалык актриса жана мурдагы мода модели.

Ал "Троя" (англ. Troy, 2004) эпикалык согуш тасмасында Хелендин, "Улуттук кенч" (англ. National Treasure, 2004) жана анын уландысында (2007) Др. Абигейл Чэйстин, "Уятсыз салпаяктар" (англ. Inglourious Basterds, 2009), "Мырза Эч ким" (англ. Mr. Nobody, 2009), "Белгисиз" (англ. Unknown, 2011-жыл), француз тилиндеги "Кош, менин ханышам" (англ. 2012) тасмасында Мари Антуанеттанын жана "Баш аламан" (англ. Disorder, 2015) кинофильмдеринде ролдорду аткаруу менен белгилүүлүккө жеткен. Ошондой эле ал "FX" телекомпаниясынын "Көпүрө" (англ. The Bridge) кылмыштык драма сериалында детектив Соня Кросстун образын жараткан.

2017-жылы Фатих Акиндин "Туңгуюк жашоо" (англ. In the Fade) тасмасында ал немец тилинде өз дебютун жасап, Канн кинофестивалынын "Эң мыкты актриса" наамын утуп алган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Пол Нүман

Пол Леонард Нүман (1925-жыл 26-январь — 2008-жыл 26-сентябрь) — америкалык актер, IndyCar айдоочусу, ишкер, активист жана филантроп болгон. Ал бир канча сыйлыктарга көрсөтүлүп, утуп алган. 1986-жылдагы "Акчанын түсү" (англ. The Color of Money) тасмасындагы ролу үчүн "Оскардын", "БАФТАнын", АКШ киноактерлор гилдиясынын, Канн кинофестивалынын, "Эмминин" наамдарына жана башка көптөгөн сыйлыктарга татыктуу болгон. Нүман тартылган башка тасмалар "Алдамчы" (англ. The Hustler, 1961), Бутч Кэссиди жана Санденс Кид (англ. Butch Cassidy and the Sundance Kid, 1969), "Афера" (англ. The Sting, 1973) жана "Өкүм" (англ. The Verdict, 1982) болуп саналат. Бирок ал, балким, "Суук кандуу Лүк" (англ. Cool Hand Luke, 1967-жыл) тасмасында жараткан ролу менен көбүрөөк эсте калган.

Айрым түстөрдү так ажырата албаганына карабастан Нүман Американын спорттук автомашина клубунун жарышынын бир нече улуттук чемпиондугунда жеңишке жетип, анын командасы ачык дөңгөлөк IndyCar жарышында бир канча жолу чемпион аталган. Ал "Newman's Own" азык-түлүк компаниясынын тең түзүүчүсү болгон. Салык төлөнгөндөн кийинки бардык кирешени жана сый акыларын кайрымдуулукка жумшаган. 2017-жылдын январына карата анын ыктыярдуу кайрымдуулугунун суммасы 485 млн АКШ долларынан ашуун сумманы түзгөн. Ал "Коопсуз суу тармагы" (англ. Safe Water Network) коммерциялык эмес уюмун негиздегендердин бири болгон. Уюм муктаж болгондорго ичүүчү сууну туруктуу камсыздоо боюнча иш алып барат.

1988-жылы Нүман "SeriousFun" аттуу балдар тармагын негиздеген. Жайкы лагерлер менен программаларды камтыган дүйнөлүк тармак түзүлгөндөн тартып олуттуу илдетке кабылган 290,076 балага кызмат көрсөткөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Ф. Мүррей Абрахам

Ф. Мүррей Абрахам (1939-жылы 24-октябрда туулган) — америкалык актер. Ал 1980-жылдары "Амодей" (англ. Amadeus, 1984) тасмасында Антонио Салиеринин ролун аткарып, "Оскардын" "Эң мыкты актер" сыйлыгына татыгандан кийин белгилүү болгон. Ал башкы каармандын да, экинчи пландагы актердун да ролун аткарып, көптөгөн образдарды жараткан. Ал "Президенттин бардык кошууну" (англ. All the President's Men, 1976), "Тырык бет" (англ. Scarface, 1983), "Розанын аты" (англ. The Name of the Rose, 1986), "Акыркы аракет баатыры" (англ. Last Action Hero, 1993), "Жылдыздар жолу: Көтөрүлүш" (англ. Star Trek: Insurrection, 1998), "Форрестерди издеп" (англ. Finding Forrester, 2000), "Лүин Дэвистин ичинде" (англ. Inside Llewyn Davis, 2013) жана "Гранд Будапешт мейманканасы" (англ. The Grand Budapest Hotel, 2014) сыяктуу тасмаларда тартылган. Ошондой эле, ал теледе жана театрда жасаган эмгектери менен белгилүү болуп, учурда сыйлыкка татыган "Мекен" (англ. Homeland) телесериалынын актердук тобуна кирет.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Одри Тоту

Одри Жүстин Тоту (французча айтылышы: [o.dʁɛ to.tu] (угуу) 1976-жылы 9-августта туулган) — франциялык актриса жана модель болуп эсептелет. 17 жашында агент менен кол коюп 18 жаш курагында телеберүүдө дебют кылган. Ага улай эле 1999-жылы "Чолпон сулуулук салону" (англ. Venus Beauty Institute) тасмасында алгачкы актердук дебютун жасап, киносынчылардын оң баасына татыган жана "Сезардын" "Көптү үмүттөндүргөн актриса" сыйлыгын жеңип алган. Андан кийин "Жеңил ойлуу" (фр. Le Libertin, 1990) жана "Кокустуктар" (англ. Happenstance, 2000) тасмаларында тартылган.

Тоту 2001-жылы жарык көргөн "Амели" (англ. Amelie) тасмасында башкы каармандын образын ачып берген. Ал киносынчылардын алкоосуна ээ болуп, кассалык жыйымдар боюнча ийгилик жаратуу менен эл аралык деңгээлде таанымал боло алган. "Амели" Европа кинотасма сыйлыгынын "Эң мыкты тасма" наамын уткан. Андан сырткары төрт "Сезар" сыйлыгын ("Эң мыкты тасма" жана "Эң мыкты режиссер"), эки "BAFTA" сыйлыгын ("Эң мыкты сценарий") жеңген жана "Оскар" сыйлыгынын беш наамына талапкерлиги көрсөтүлгөн.

Андан бери Тоту ар түрдүү жанрдагы тасмаларда, анын ичинде "Кир жакшынакай нерселер" (англ. Dirty Pretty Things) жана "Да Винчинин коду" (Da Vinci Code) жана "Баа жеткис" (Priceless) кинофильмдеринде тартылган. Ал көптөгөн ролдору, анын ичинде "Узак убадалашуу" (англ. A Very Long Engagement) жана "Шанелге чейнки Коко" (фр. Coco avant Chanel, 2009) тасмаларындагы образдары үчүн киносынчылардын оң баасын алган. Ал "Башкы каармандын ролундагы эң мыкты актриса" номинациясы боюнча "Сезар" сыйлыгына үч жолу жана "Бафта" сыйлыгына эки жолу көрсөтүлгөн. Ал тарыхта 2004-жылдын июнь айында "Кинематография искусствосу жана илимдери академиясына" чакырылган сейрек гана француз актерлордун бири.

Тоту "Chanel", "Montblanc", "L'Oréal" жана башка көптөгөн компаниялар үчүн модель болуп берген. Ал бир нече кайрымдуулук иштерди колдоп келет.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Женнифер Коннелли

Женнифер Линн Коннелли (1970-жылы 12-декабрда туулган) — өз эмгек жолун кичине кезинен тарта модел катары баштаган америкалык киноактриса. Ал "Америкада бир кезде" (англ. Once Upon a Time in America) тасмасында дебют жасаганга чейин журнал, гезит жана телекөрсөтүү жарнамаларында тартылган. Коннелли моделдикти жана актердукту улантып, 1985-жылы жарык көргөн "Кубулуш" (англ. Phenomena) коркунучтуу кинотасмада башкы каармандын ролунда, 1986-жылдагы "Лабиринт" (англ. Labyrinth) жана 1991-жылдагы "Карьералык мүмкүнчүлүктөр" (англ. Career Opportunities) жана "Ракетачы" (англ. The Rocketeer) тасмаларында тартылган. Ал 1998-жылы чыккан "Караңгы шаар" (англ. Dark City) тасмасына жумшаган эмгеги үчүн жана 2000-жылдагы "Кыял реквиеми" (англ. Requiem for a Dream) драмасында Марион Силвердин образын жаратканы үчүн киносынчылардын оң баасына татыган.

2002-жылы Коннелли "Акылдын оюндары" (англ. A Beautiful Mind) тасмасында экинчи пландагы ролу үчүн "Оскар", "Алтын глобус" жана "БАФТАнын" сыйлыктарын утуп алган. Кийинчерээк ал 2003-жылы жарык көргөн "Marvel" компаниясынын супер баатырлар тасмасы "Халк" (англ. Hulk), "Кара суу" (англ. Dark Water), "Кан алмаз" (англ. Blood Diamond), "Жер токтоп калган күн" (англ. The Day the Earth Stood Still), "Ал гана эмес" (англ. He's Just Not That Into You) жана "Жаралуу" (англ. Creation) тасмаларында да тартылган. Ал "Кыял реквиеминин" режиссеру Даррен Аранофский менен "Кооз акыл-эсте" чогуу тартылган Рассел Кроу менен 2014-жылы жарык көргөн библиялык эпикалык "Нух" (англ. Noah) кинотасмасында кайра биригишкен.

2005-жылы Коннелли "Amnesty International" уюмунун адам укуктары боюнча билим берүү элчиси болуп дайындалган. Ал "Balenciaga" мода үйүнүн жүзү болгон жана "Revlon" косметикалык каражаттар компаниясынын жарнамаларында тартылган. 2012-жылы ал "Shiseido" компаниясынын биринчи дүйнөлүк жүзү болуп калган. "Time", "Vanity" жана "Esquire" журналдары, ошондой эле "Los Angeles Times" гезити аны өздөрүнүн дүйнөдөгү эң сулуу аялдардын тизмесине киргизишкен.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кевин Спейси

Кевин Спейси Фоулер (1959-жылы 26-июлда туулган) — Кевин Спейси деген ысым менен белгилүү болгон америкалык актер, режиссер, продюсер, сценарист жана ырчы. Ал кинодо жана телесериалдарда экинчи пландагы ролдорду аткарганга чейин өз карьерасын 1980-жылдары сахна актеру катары баштаган. Спейси "Шектүү жүздөр" (англ. Usual Suspects, 1995) тасмасындагы ролу үчүн киносынчылардын баасына татып, өзүнүн алгачкы "Экинчи пландагы эң мыкты актер" "Оскар" сыйлыгына жана "Американын сулуулугу" (англ. American Beauty, 1999) тасмасы менен "Оскардын" "Эң мыкты актер" наамына ээ болгон.

Ал тартылган башка тасмаларга "Акулалар менен сүзүү" (англ. Swimming with Sharks, 1994), "Жети" (англ. Seven, 1995), "Купуя" (англ. L.A. Confidential, 1997), "Башкага төлөп кой" (англ. Pay It Forward, 2000), "Кей-Пакс" (англ. K-PAX, 2001) жана "Супермэндин кайтышы" (англ. Superman Returns, 2006) кинофильмдери кирет.

Спейси Бродвей театрындагы "Йонкерсте жоголгон" (англ. Lost in Yonkers) спектаклине катышканы үчүн "Тони" сыйлыгын утуп алган. 2017-жылы ал 71-"Тони" сыйлык тапшыруу аземин алып барган. Ал 2004-жылдан 2015-жылдын ортолорунда кызматтан кеткенге чейин Лондондогу Олд Вик театрынын көркөм жетекчиси болуп иштеген. 2013-жылдан тартып Спейси "Netflix" компаниясынын "Оюнчук үй" (англ. House of Cards) саясий драма сериалында Фрэнк Андервуддун ролун аткарып келет. Андервуддун образын ачып бергени үчүн ал "Алтын глобустун" "Эң мыкты актер — драма телесериалы" сыйлыгына ээ болгон. Ага улай эле АКШ киноактерлор гилдиясынын "Драма сериалындагы эң мыкты актер" аттуу эки сыйлыгын утуп алган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жерард Батлер

thumb|Жерард Батлер (2011).
Жерард Жеймс Батлер (1969-жылы 13-ноябрда туулган) - тасмаларда тартылып, сахна жана экранга чыккан шотландиялык актер. Юридикалык факультетти бүтүргөндөн кийин, 1990-жылдардын ортосунда, "Миссис Браун" (англ. Mrs. Brown, 1997), Жеймс Бонддун "Эртеңки күн дайым бар" (англ. Tomorrow Never Dies, 1997) жана "Мумия аңгемеси" (англ. Tale of the Mummy, 1998) сыяктуу тасмаларда чакан ролдорду ойноп өзүнүн актердук чебердигин сынай баштаган. 2000-жылы, Кристофер Пламмер жана Жонни Ли Миллер менен бирге "Дракула 2000" (англ. Dracula 2000) тасмасында тартылган.

Кийинки жылы, "Аттила" (англ. Attila, 2001) тасмасында Аттила Гуннду ойногон, андан соң Кристиан Бэйл менен бирге "От бийлиги" (англ. Reign of Fire, 2002) тасмасында тартылган. Майкл Крайтондун "Таймлайн" (англ. Timeline, 2003) илимий-фантастикалык окуясынын ылайыкташтырылышында Андре Маректин ролун жаратуудан мурун Анжелина Жоли менен "Лара Крофт - күмбөз чапкынчысы: Жашоо бешиги" (англ. Lara Croft Tomb Raider: The Cradle of Life, 2003) тасмасында тартылган. Андан кийин, Эмми Россум менен бирге, Жоэл Шумахердин "Операнын арбагы" (англ. The Phantom of the Opera) ылайыкташтырылып экрандаштырылган тасмасында Эрик аттуу каармандын ролун аткарган. Бул оюну менен, ал, "Спутник" сыйлыгынын "Эң мыкты актер" номинациясына татыктуу болгон.

"Аттила" (англ. Attila, 2001) жана "Опера арбагы" (англ. The Phantom of the Opera) тасмалары ал үчүн эң маанилүү жетишкендик болсо дагы, Батлер 2007-жылы гана, Зак Снайдердин "300 спарталык" (англ. 300) фантастикалык согуш тасмасында Леонидас падышанын ролун аткаруу менен көпчүлүккө таанымал болгон. Бул роль менен, "Empire" жана "Сатурн" (англ. Saturn) сыйлыктарынын "Эң мыкты актер" номинацияларына татыктуу болгон жана "MTV Movie Award" сыйлыгынын "Эң мыкты уруш" номинациясын утуп алган. 2010-жылы "Ажыдаарды кантип колго үйрөтүш керек?” (англ. How to Train Your Dragon) анимациялык тасмасында Калың сөөктү Стоик аттуу каармандын үнүн коштогон, кийинчиреек ошол эле үндү "Сөөк сындырган ажыдаар жөнүндө уламыш" (англ. Legend of the Boneknapper Dragon, 2010), "Түнкү жаалдын белеги" (англ. Gift of the Night Fury, 2011) жана "Ажыдаарды кантип колго үйрөтүш керек? 2" (англ. How to Train Your Dragon 2, 2014) анимациялык тасмаларында коштогон. 2011-жылы, Батлер, Шекспирдин ошол эле аталыштагы "Кориолан" (англ. Coriolanus, 2011) трагедиясынын заманбап ылайыкташтырылышында, аскер башчы Туллус Ауфидийүстүн ролун ойногон. Ошондой эле ал "Пулемётчон үгүттөөчү" (англ. Machine Gun Preacher) тасмасында Сэм Чайлдерстин ролун аткарган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 

Категория:Кино жылдыздары
Категория:Туулгандар 1969-жылы
Эндрү Стэнтон

Эндрү Стэнтон (1965-жылы 3-декабрда туулган) — «Pixar» студиясында эмгектенген америкалык кинорежиссер, сценарист, продюсер жана үн коштоочу актер. Ал сценарист жана режиссер катары «Pixar» студиясында «Коңуздун жашоосу» (1998, режиссерлош), «Немону издеп» (2003), «Валл-и» (2008), «Жон Картер» (2012) тасмаларын жараткан. Ошондой эле ал «Оюнчук окуясынын» бардык үч бөлүмүнүн жана «Монтсрлар корпорациясы» (2001) анимациялык тасмасынын сценарийин биргелешип жазган.

«Немону издеп» менен «Валл-и» ага «Оскардын» «Эң мыкты анимациялык тасма» номинациясы боюнча эки сыйлыкты алып келген. Ошондой эле ал «Немону издеп», «Валл-и» жана «Оюнчук окуясы» (1995) менен «Оскардын» «Эң мыкты сценарий» номинациясына да көрсөтүлгөн. «Оюнчук окуясы 3» (2010) менен «Оскардын» «Эң мыкты ылайыкташтырылган сценарий» номинациясына көрсөтүлгөн. Стэнтон «Немону издептин» уландысы «Дорини издеп» анимациялык тасмасын тартып, 2016-жылы көрүүчүлөргө сунуштаган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары